AFRIKAANSE OPSOMMING: Die proefskrif ondersoek 'n alternatiewe manier om drywings omsetters te beheer. Huidiglik word die meerderheid van omsetters beheer vanaf 'n sentrale beheereenheid, wat dan stelsel data versamel vanaf een of meer meetstelsels. Soos die drywingsvermoë van die omsetters toeneem, raak spannings isolasie en die aantal beheerseine 'n probleem, wat nadelig is vir die betroubaarheid en vervaardigbaarheid van die stelsel. As 'n alternatief, kan 'n aantal kleiner beheereenhede en meetstelsels gebruik word. Die beheerders kommunikeer met mekaar, sowel as die hoof stelselbeheerder deur middel van 'n optiese vesel netwerk, verbind in 'n ring struktuur. Die proefskrif ondersoek die ontwerp van die beheerder en die toepassing van gedesentraliseerde beheer in 'n aantal nuwe omsetter topologië. Die studie toon dat sentrale beheer problematies kan raak soos die omsetters meer kompleks raak. Die studie bewys dat 'n stelsel suksesvol bedryf kan word deur gebruik te maak van gedesentraliseerde beheer deur dit in 'n praktiese opstelling toe te pas.